**SAJTÓANYAG**

**ORSZÁGOS VÁLLALKOZÓI MENTORPROGRAM**

**ORSZÁGOS NYITÓRENDEZVÉNY**

**Vállalkozz Fenntarthatóan!**

**Fenntarthatósági Vállalkozói Szemléletformálás**

**2022.06.08. (10.00 óra)**

**Gazdaság Háza**

**Székesfehérvár**

**ORSZÁGOS NYITÓRENDEZVÉNY**

**SZÉKESFEHÉRVÁR, GAZDASÁG HÁZA**

**2022.06.08.**

**A Gazdaság Házában tartották 2022.06.08-án az Országos Vállalkozói Mentorprogram most induló Fenntarthatósági Vállalkozói Szemléletformálás alprogramjának ünnepélyes nyitórendezvényét. A rendezvényen bemutatták az új alprogram céljait, és a résztvevők személyesen is megismerkedhettek a közreműködő mentorvállalatokkal.**

A rendezvény felszólalói egyöntetűen hangsúlyozták, a fenntartható fejlődés már régen nem csak a nagyvállalatok kötelezettsége és privilégiuma: a környezettudatos szemléletmód, a vállalkozások működésének „zöldítése” ma már mindenki számára fontos, a piac kínálati és keresleti oldalán egyaránt elvárásként jelentkezik.

**A programról**

A Fenntarthatósági Vállalkozói Szemléletformálás elsődleges célja, hogy a mikro-, kis- és közepes vállalkozásokat arra ösztönözze, hogy mindennapi működésükbe integrálják a fenntarthatósági szempontokat. A most induló program keretein belül e cél elérését tematikus mentorálás (szakmai workshopok szakértők és mentorok részvételével), egy kifejezetten a kkv-szektor számára készült, ingyenes e-könyvként elérhető Fenntarthatósági Kézikönyv, céglátogatási lehetőségek, valamint szakmai tanácsadók, illetve egy tapasztalt vállalkozókból álló mentorhálózat, valamint a résztvevők egymás közti tudásmegosztása is elősegíti.

A fél éven át tartó program során többek között olyan tématerületeken bővíthetik ismereteiket a jelentkezők, mint:

* a fenntarthatóság általában (a környezettudatos működés gazdasági előnyei)
* környezeti fenntarthatóság (energia-, hulladék-, vízgazdálkodás, levegőszennyezés és CO2 kibocsátáshoz kapcsolódó kötelezettségek és lehetőségek)
* minősítések, tanúsítványok és azok előnyei, integrálása, költségei
* uniós és hazai stratégiák, szabályozások, programok, lehetőségek

**Kiket várunk mentoráltnak? Kik jelentkezhetnek?**

A programba olyan hazai mikro-, kis- és közepes vállalkozások kapcsolódhatnak be mentoráltként, akik nyitottak és érdeklődők a fenntarthatósági témák iránt.

**Hogyan kell jelentkezni?**

A Fenntarthatósági Vállalkozói Szemléletformálás programra regisztrálni online a [www.vallalkozztudatosan.hu](http://www.vallalkozztudatosan.hu) honlapon keresztül lehet egy egyszerű regisztrációs felületen. A munkát minden régióban egy-egy programkoordinátor felügyeli, így speciális, a régióra vonatkozó kérdésekkel érdemes hozzájuk fordulni, készséggel állnak az érdeklődők rendelkezésére. Elérhetőségük szintén megtalálható a projekt honlapján.

**Mennyibe kerül a részvétel?**

A részvétel térítésmentes, azaz a kkv-k ingyenesen férhetnek hozzá az online ismeretanyagokhoz, a szakmai mentoráláshoz és lehetőségük nyílik saját, cégre szabott fenntarthatósági akciótervük elkészítésére is.

**Miért éri meg jelentkezni?**

* A mentoráltak értékes gyakorlati tapasztalatokat, műhelytitkokat ismerhetnek meg a mentorvállalatok előadásain és a céglátogatásokon.
* A vállalkozások érdeklődésük szerint válogathatnak a programok, workshopok, céglátogatások között.
* A részvétel ingyenes, kevés és kizárólag digitális adminisztrációt igényel.
* A részvétellel értékes GINOP Plusz többletpontok szerezhetők.

**Kik lesznek a mentorok?**

Fenntarthatósági mentorként országszerte az alábbi vállalkozások vállalnak szerepet a programban:

* Aquaprofit Zrt.
* Axis Bentonit Kft.
* Bakosfa Kft.
* BorgWarner Hungary Kft.
* Cudy Future Kft.
* Falco Zrt.
* FESTO-AM Pneumatika Gyártó Kft.
* Gallicoop Zrt.
* Herendi Porcelánmanufaktúra Zrt.
* Hirschler Glas Kft.
* HK-Ceram Kft.
* IL-PE Kft.
* Jüllich Glas Holding Zrt.
* Ka-Span Kft.
* Knorr Bremse Vasúti Járműrendszerek Hungária Kft.
* Koerber Hungária Kft.
* Kométa Zrt.
* Lafarge Cement Magyarország Kft.
* Linamar Hungary Zrt.
* Macher Zrt.
* Magyar Piszke Papír Kft.
* MAM-Hungária Kft.
* Matro kft.
* Michelin Hungária Kft.
* MiReHu Nonpr. Kft.
* Mitsuba Automotive Kft.
* Naste-Bau Kft.
* NI Hungary Kft.
* Nilfisk Production Kft.
* Ostorházi Bevonattechnika Kft.
* Patent Kft.
* Pécsi Sörfőzde Zrt.
* Poly-Pack Kiskunhalas Kft.
* Robert Bosch Power Tool Kft.
* RIGO Kft.
* RUFÉM Kft.
* Sanatmetál Kft.
* Simon Plastics Kft.
* SolvElectric Technologies Kft.
* Török Gépipari Kft.
* Tungsram Operations Kft.
* Veszmont 2000 Kft.
* Videoton Holding Zrt.
* Vitesco Technologies Hungary Kft
* Zentis Hungária Gyümölcsfeldolgozó Bt.

**További információ:**

R. Kurjancsek Judit, regionális programkoordinátor, Közép-Dunántúl

Tel.: +36 20 372-9504

E-mail: kurjancsek.judit@mkik.hu

Honlap: [www.vallalkozztudatosan.hu](http://www.vallalkozztudatosan.hu)